Mgr. Adam Carel Claessens () yaiku Vikaris Apostolik kaping telu ing Batavia wiwit kadhapuk ing tanggal 16 Juni 1874 ngandi pangundurané katampa ing 23 Mei 1893.

Pakaryan 
Tanggal17 Desember 1842, Claessens ditahbiské minangka imam nalika umuré 24 taun. Dhèwèké mangkat tumuju Batavia tanggal 8 Februari 1848.

Ing tanggal 16 Juni 1874, Claessens kapilih dadi Vikaris Apostolik Batavia kaping telu, sawisé pangundurané Vikaris Apostolik, Petrus Maria Vrancken ditampa déning Tahta Suci. Dina kuwi uga, dhèwèké kapilih dadi Uskup Tituler Traianoupoli ing Frigia. Panahbisané dadi Uskup kalaksanan tanggal 2 Februari 1875, déning Petrus Maria Vrancken, Vikaris Apostolik Emeritus Batavia kang jejuluk Uskup Agung Tituler Antalya ing Pamfilia. Ana ing adicara kuwi, Vrancken kairing déning Uskup Breda, Henricus van Beek lan Vikaris Apostolik Curaçao kanthi jejuluk Uskup Tituler Camachus Petrus Hendricus Josephus van Ewijk, O.P.

Ing mangsa kapemimpinané Claessens sapérang tlatah ing Pulau Jawa kayadéné Bogor, Cirebon, Magelang, Madiun, lan Malang wis lumayan apik perkembangané ngenani agama Katolik. Tanggal 4 Januari 1884, Claessens kapilih dadi Uskup Agung Tituler Siraces. Taun 1882, Claessens dadi Vikaris Apostolik Batavia kapisan sing nulis Surat Gembala ing rong abasa, yaiku basa Walanda lan basa Mandarin.

Taun 1881, Claessens tuku lemah ing Bogor kanggo gawé panti asuhan "Vincentius". Taun tahun 1896, keponakané, R.D. M. Y. Dominicus Claessens ngedekké gereja sing mbesuké dadi Gereja Katedral Bogor. Adam Claessens uga melu ngecakké pambangunan manèh Gereja Katedral Jakarta sing ambruk ing 1890 ing papan panggonan sing saiki dadi Gereja Katedral.

Rujukan 

Uskup Belanda